
Rīkojuma projekts 
	Iebildums
Vēršam uzmanību, ka rīkojuma 1.punktā noteiktajā ir saskatāma pretruna, proti, nav iespējams ierakstīt zemesgrāmatā visu valstij piekritīgo zemes vienību (zemes vienības kadastra apzīmējums 0500 039 1115) 0,0779 ha platībā, Plātera ielā 3, Daugavpilī, vienlaikus zemesgrāmatā nostiprinot īpašuma tiesības tikai uz zemes vienības ¾ domājamām daļām valstij SIA “Publisko aktīvu pārvaldītājs Possessor” personā.
Līdz ar to aicinām precizēt, kādā apmērā valstij piekritīgā zemes vienība tiks ierakstīta zemesgrāmatā SIA “Publisko aktīvu pārvaldītājs Possessor” personā - visā platībā vai 3/4 domājamo daļu apmērā. 
Ņemot vērā, ka SIA “Publisko aktīvu pārvaldītājs Possessor” valdījumā atrodas uz zemes vienības esošās dzīvojamās mājas ¾ domājamās daļas uzskatām, ka SIA “Publisko aktīvu pārvaldītājs Possessor” personā var tikt ierakstītas tikai 3/4 domājamās daļas no zemes vienības. 
Savukārt  1/4 domājamā daļa no zemes vienības tiks saglabāta valsts īpašumā Finanšu ministrijas personā ar attiecīgu rīkojumu par zemes vienību piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā pēc tam, kad tiks sakārtots mantojuma jautājums un zemesgrāmatā būs nostiprinātas īpašuma tiesības uz zemes vienības esošās būves 1/4 domājamo daļu. 
Ņemot vērā iepriekš minēto, aicinām precizēt rīkojuma projekta 1.punkta redakciju, vienlaikus veicot arī precizējumus rīkojuma projekta anotācijā salāgojot norādīto informāciju.

Anotācijas 1.2.apakšsadaļā "Mērka apraksts" norādīta informācija par Publiskas personas mantas atsavināšanas likuma (turpmāk - Atsavināšanas likums) 5.panta vienpadsmitajā daļā noteiktā pienākuma izpildi. Arī anotācijas 1.3.apakšsadaļā "Problēmas apraksts" norādīts, ka pamatojoties uz Atsavināšanas likuma 5.panta vienpadsmito daļu būtu organizējama ēku īpašuma valsts ¾ domājamās daļas atrodas Possessor valdījumā, pārdošana, kā arī norādīts, ka nepieciešams saņemt Ministru kabineta atļauju, jo ēku īpašuma un zemes vienības ¾ domājamās daļas, kā vienots nekustamā īpašuma objekts neatbilst nevienam no Atsavināšanas likuma 5.pantā minētajiem gadījumiem, kuros īpašuma atsavināšanas var notikt bez Ministru kabineta atļaujas.
Atsavināšanas likuma 5.panta vienpadsmitajā daļā ir noteikts, ka Ministru kabineta atļauja nav nepieciešama konkrētu nekustamo īpašumu pārdošanai un attiecīgo lēmumu var pieņemt institūcija, kuras valdījumā tas nodots.
Ņemot vērā, ka šajā gadījumā saskaņā ar rīkojuma projekta 2.punktu tiks dota Ministru kabineta atļauja atsavināt zemes vienības ¾ domājamās daļas kopā ar ēku īpašuma ¾ domājamām daļām un nav paredzēts pieņemt nekustamā īpašuma valdītāja lēmumu par nekustamā īpašuma pārdošanu, lūdzam no anotācijas 1.2.un 1.3.apakšsadaļas svītrot informāciju par Atsavināšanas likuma 5.panta vienpadsmitās daļas piemērošanu.

